text: Arxivística | Blog de l'Observatori de la Recerca (OR-IEC)
  Publicat 11 novembre 2015 | Per Observatori de la Recerca (OR-IEC)
  Fotografia: John Martinez Pavliga.
  Com ha evolucionat la investigació documental a Catalunya en els darrers anys? Per respondre aquesta pregunta i reivindicar els resultats obtinguts, un equip de treball ha elaborat l'«Informe de la recerca en Informació, Documentació i Arxivística a Catalunya (2000-2013)» (en format Adobe Acrobat), que es pot consultar conjuntament amb les dades primàries recopilades per l'estudi (en un full de càlcul Microsoft Excel en format comprimit).
  La coordinació del grup de treball ha estat responsabilitat de l'Observatori de la Recerca de l'Institut d'Estudis Catalans (OR-IEC), amb el suport del Col·legi Oficial de Bibliotecaris-Documentalistes de Catalunya (COBDC) i la participació activa d'universitats catalanes vinculades amb la Informació, la Documentació i l'Arxivística.
  L'informe s'ha fonamentat en una perspectiva quantitativa i integradora per respondre a tres qüestions bàsiques: Quines institucions catalanes investiguen en aquest camp? De quins recursos humans i econòmics disposen? Quins resultats científics se'n deriven? L'objectiu general és descriure i analitzar l'evolució de la recerca en Informació, Documentació i Arxivística a Catalunya durant el període 2000-2013.
  La comunitat de la Informació, la Documentació i l'Arxivística té un període d'un mes, és a dir, fins al 11de desembre 2015, per a deixar un comentari al Blog de l'OR-IEC o enviar un correu electrònic a l'OR-IEC. Un cop finalitzat el període de debat públic, els redactors estudiaran els comentaris rebuts i tancaran definitivament el text, que serà preparat per a editar.
  Un projecte com aquest necessita la participació i la implicació de tota la comunitat. En aquest sentit, us agrairem que col·laboreu amb nosaltres donant-ne la màxima difusió, i fent comentaris i aportacions al document de treball.
  Per a més informació, podeu consultar l'«Informe de la recerca en Informació, Documentació i Arxivística a Catalunya (2000-2013)», així com les dades primàries.
  Publicat dins de General | Etiquetat com a Arxivística, Avaluació, COBDC, Documentació, IEC, Informació, Informes | 4 comentaris